Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 177

2. Szakmai elméleti követelmények Az öntőmesternek tudnia, ismernie kell: 2.1. Melyek az öntvénygyártás alap- és segédanyagai: — a tartós formába történő öntés segédanyagait, — formázó- és maghomok keverékek előállításához szükséges anyagokat, — az olvadék-előállítás alap- és segédanyagait. 2.2. A homokformázási eljárásokat. 2.3. Az öntvényelőállítás technológiai folyamatát (homokformázás, precíziós öntés, kokillaöntés, nyomásos öntés). 2.4. A járatos öntvény anyagcsoportok — vasalapú és nemvas fémötvözetek — szabvány szerinti jelét, főbb tulajdonságait. 2.5. Az öntött termék vizsgálati, minősítési módszereit: — vegyelemzés, — mechanikai vizsgálat, — roncsolásmentes vizsgálat, — késztermék minősítés, — bizonylatolás. 2.6. Az öntvénygyártás fontosabb gépi berendezéseit, ezen belül: típusait, működési elvüket — homok előkészítés gépei: = kollerjárat, = S-lapátos keverő, = csigás keverő, = gyorskeverők; — magkészítő gépek: = maglövő (cold box, hot box stb), = magfúvó, = keverő töltő; — formázógépek: = rázó, = rázó-préselő, = sajtoló, = szekrénynélküli, = homokröpítő, = impakt formázógép; — kokillázó gépek és nyomásos öntőgépek, — olvasztó berendezések: = indukciós, = ívkemence, = kupoló, = tégelykemence (koksz-, gáz-, olaj-, villamos ellenállás fűtésű), = lángkemence; — öntvénytisztító berendezések: = dobok, = szemcseszórók, = köszörűgépek, = vágókorongos darabolók, = hegesztőberendezések. 2.7. Az öntészeti technológia elkészítéséhez szükséges alapvető számításokat [adagszámítás, beömlő és táplálórendszer számítás, terhelősúly számítás, valamint egyéb gyártástechnológiát befolyásoló számítások (pl. öntési idő és hőmérséklet, rámolási idő)]. 2.8. A különböző hőkezelési eljárásokat, alkalmazási területüket: — feszültségmentesítés, — lágyítás, — normalizálás, — edzés, — nemesítés. 2.9. A minőségbiztosítási rendszer, gyártásra vonatkozó előírásait: — anyagok tárolása, — gyártási folyamat, — öntvényazonosítás — nyomon követhetőség. 2.10. A karbantartási terv előírásait, a végrehajtás időszakait. 2.11. Az öntvénygyártás területén alkalmazott mérő- és ellenőrző műszereket, laboratóriumi vizsgáló berendezéseket. 2.12. A gyártási költségek összetevőit, az ár, költség, fedezet, nyereség, struktúra elemeit, meghatározásának módját. 2.13. Az informatikai rendszerek általános és szakmaspecifikus alkalmazás lehetőségeit. 2.14. A szakmára vonatkozó munka-, tűz- és környezetvédelmi előírásokat. 2.15. Az üzem, műhely, munkahely telepítésére vonatkozó előírásokat. 2.16. A marketing alapfogalmait, a marketing stratégiák lehetőségeit.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes